Pa jun qꞌij ri Jesús tajin kuya tijonik.
E tꞌuyutꞌoj kꞌu ri tataꞌibꞌ fariseos xuqujeꞌ ri tijonelabꞌ re ri Pixabꞌ chunaqaj ri Jesús.
E elinaq kꞌu loq ri e areꞌ pa ronojel tinimit re Galilea,
re Judea,
xuqujeꞌ e kꞌo jujun ri xepe pa Jerusalén.
Are kꞌu ri Jesús,
sibꞌalaj kꞌo ru chuqꞌabꞌ ri Dios rukꞌ che kunanik.
Xeopan kꞌu jujun achijabꞌ kukꞌam loq jun achi ri käminaq u cuerpo.
Qꞌoyol cho jun alaj u chꞌat.
Ri achijabꞌ xkitzukuj ri rokisaxik bꞌi ri yawabꞌ pa ri ja chuyaꞌik cho ri Jesús.
Man xkiriq tä kꞌut jawijeꞌ kebꞌok wi bꞌik kumal ri kꞌialaj winaq.
Xepaqi kꞌu puwiꞌ ri ja.
Xkesaj apan jubꞌiqꞌ ru xoꞌtil ri ja,
xkibꞌan jun jul puwiꞌ ri ja,
xkiqasaj kꞌu bꞌi ri achi pa ri alaj chꞌat chkixol ri winaq cho ri Jesús.
Aretaq ri Jesús xrilo chi qas kekojon che,
xubꞌij che ri achi ri käminaq u cuerpo:
Tat,
kesachtaj ri mak la,
—xcha che.
Te kꞌu riꞌ xpe koyowal ri fariseos xuqujeꞌ ri tijonelabꞌ re ri Pixabꞌ.
Käkichomaj pa kanimaꞌ,
käkibꞌij:
“¿Jachin lo waꞌ we achi riꞌ ri kubꞌij ri äwas u bꞌixik chrij ri Dios?”
—kechaꞌ.
“Xaq xuwi ri Dios käkowin chusachik u mak jun,”
—xechaꞌ.
Ri Jesús chanim xunaꞌ ri tajin käkichomaj pa kanimaꞌ.
Xchꞌaw kꞌut,
xubꞌij chke:
Ri in wetam ri tajin kächomaj alaq pa animaꞌ alaq,
—kächa chke.
¿Jachike ri man kꞌäx tä u bꞌixik che ri yawabꞌ:
“Ra mak xesachtajik”,
o ri u bꞌixik:
“Chatwalijoq,
chatbꞌinoq”?
—kächa ri Jesús chke.
(Kꞌäx na u bꞌanik ri jun xuqujeꞌ ri jun chik.)
Rech bꞌaꞌ ketamaj alaq chi ri in,
in riꞌ ri Ralkꞌual ri Dios ri Qas Winaq,
kꞌo nu taqanik pa ki wiꞌ ri winaq cho ruwächulew chusachik ki mak,
kinbꞌan na waꞌ,
—xcha chke.
Xubꞌij che ri achi ri käminaq u cuerpo:
Kinbꞌij che la,
walij bꞌaꞌ la.
Kꞌama la bꞌi ri sok la,
oj la cho ja,
—xcha che.
Chanim xwalij ri achi,
xtakꞌi chkiwäch ri winaq.
Xutelej bꞌi ri u sok ri qꞌoyol wi,
xeꞌ cho rachoch,
tajin kunimarisaj u qꞌij ri Dios.
Konojel ri winaq sibꞌalaj xkikajmaj ri xubꞌano,
xkinimarisaj kꞌu u qꞌij ri Dios.
Sibꞌalaj käkixej kibꞌ ri winaq,
käkitzijobꞌela kibꞌ,
käkibꞌij:
Kämik riꞌ e kꞌo kajmabꞌal ri qilom,
—xechaꞌ.